钦定古今图书集成/明伦汇编/氏族典/第061卷 > 《廖用贤尚友录》 > 余万顷
## 钦定古今图书集成/明伦汇编/氏族典/第061卷 > 《廖用贤尚友录》 > 余万顷

按《十国春秋》，吴越余万顷，字九畴，睦州人。事忠懿王，
为武林检校，察诸军事，左右亲军靡不畏惮。国亡入
宋，迁侍御史，有言无隐，人目为“殿上虎。”改授户部侍
郎、荣禄大夫，卒。万顷从子元嘉，亦事忠懿王，至宋累
迁，赐绯鱼袋、中奉大夫。